شه‌فه‌ق نيوز/ ده‌سه‌ى ده‌روازه‌يل مه‌رزێ عراقى، ئاشكراى كرد بڕيار وسانن ئاڵشت وئوڵشت بازرگانى داگه‌ وه‌ل هه‌ريه‌ك له‌ ئيران و كوه‌يت ئه‌را ماوه‌ى ناونى 8 و 15ى ئادار/ مارس ئى مانگه‌.
ده‌سه‌گه‌ له‌ به‌ياننامه‌يگ ئه‌را شه‌فه‌ق نيوز وت: ئه‌و بڕياره‌ ك له‌لايه‌ن ليژنه‌ى وه‌زاريه‌و درياگه‌ وه‌ سه‌رۆكايه‌تى حه‌ميد غزى ئه‌ميندار گشتى ئه‌نجومه‌ن وه‌زيره‌يل ئه‌ركى ئه‌وه‌سه‌ ميكانيزم تايبه‌ت وه‌ ريگرى له‌ ڤايرۆس كۆرۆنا دابنه‌ێد له‌ ده‌روازه‌يل مه‌رزێ.
به‌ياننامه‌گه‌ يه‌يش ده‌رخست ك بڕيار وسانن ئاڵشت وئولشت بازرگانى له‌وه‌ر خاتر ئه‌وه‌سه‌ ده‌رفه‌ت زياتر بدريه‌ێده‌ وه‌زاره‌ت ته‌ندروستى خوه‌ى ريكه‌و بخه‌ێد و هه‌وه‌جه‌يل لۆجيستى ته‌ندروستى و ريگرى له‌ ڤايرۆس كۆرۆنا ئاماده‌ بكا.
